L’alcalde de Sagunt es reuneix amb el director general d’Agricultura
10 de desembre 2015

![Imagen 1](/media/wy0gnatl/97_dsc3146.jpg)

L’alcalde de Sagunt, Quico Fernández, ha presentat este matí a Roger Llanes, director general d’Agricultura el projecte de recuperació del cultiu de la vinya a Sagunt.

Quico Fernández ha declarat que **“el director general d’Agricultura coneix perfectament la situació de Sagunt i ha explicat la falta de recursos que hi ha a la Conselleria, la qual ja venia sent molt important en els últims exercicis. Per altra banda, esta falta de recursos es troba generalitzada en tot el conjunt de l’Administració Autonòmica a causa d’una gestió més que nefasta del Partit Popular”.**

Durant la reunió, Quico Fernández ha afegit que “**hem intentat explicar al director general d’Agricultura quin és el projecte per a la recuperació del cultiu de la vinya i també el seu cultiu en la nostra ciutat. Li hem explicat quins són els arguments a favor d’este projecte en el qual ja hi ha persones interessades i el director general s‘ha mostrat molt interessat ja que, d’alguna manera, hem de diversificar la nostra agricultura”.**

Fernández ha aclarit que **“hem de posar tot el sector agroalimentari en valor perquè siga també un element de creixement econòmic per poder superar este període de crisi crònica que travessa l’agricultura per a poder completar les varietats que estan plantant en estos moments els nostres llauradors. Actualment la taronja s’està substituint per caquis, alvocats o magranes, però hi ha un cultiu que ha sigut el més important a la nostra ciutat durant la major part de la seua història que és el de la vinya que necessàriament hem de recuperar”.**

Finalment l’alcalde de Sagunt ha conclòs manifestant que “**el director general d’Agricultura ens ha comunicat que estudiarà este projecte, el qual ja està sent treballat dins de l’ajuntament amb un gran interés”.**

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-es-reuneix-amb-el-director-general-d-agricultura/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-es-reuneix-amb-el-director-general-d-agricultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-es-reuneix-amb-el-director-general-d-agricultura/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-es-reuneix-amb-el-director-general-d-agricultura/)